Document ID: 32004R1093

KOMISIJAS REGULA (EK) Nr. 1093/2004
(2004. gada 10. jūnijs)
par atkāpi no Regulas (EK) Nr. 174/1999 par derīguma termiņu eksporta licencēm piena un piena produktu sektorā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 31. panta 14. punktu,
tā kā:
(1)
Komisijas 1999. gada 26. janvāra Regulas (EK) Nr. 174/1999 6. pants, kurā izklāstīti sīki izstrādāti noteikumi par Padomes Regulas (EK) Nr. 804/68 par eksporta atļauju un eksporta kompensāciju piemērošanu attiecībā pret pienu un piena produktiem (2), nosaka eksporta licenču derīguma termiņu.
(2)
Lai novērtētu iespējamo Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanās Kopienai no 2004. gada 1. maija ietekmi uz Kopienas piena tirgu un vajadzību novērot izmaiņas Kopienas un pasaules tirgū, Komisijas Regula (EK) Nr. 606/2004 (3), atkāpjoties no Regulas (EK) Nr. 174/1999, paredz, ka piena produktu eksporta licenču, par kurām ir iesniegti pieteikumi no 2004. gada 15. aprīļa, derīguma termiņš jāierobežo līdz 2004. gada 30. jūnijam.
(3)
Rūpīga iekšējā un pasaules tirgus uzraudzība no 2004. gada 1. maija ir pierādījusi, ka garāku licenču derīguma termiņu var noteikt bez jebkāda riska izjaukt pareizu kopīgā tirgus organizācijas darbību. Tādēļ ir lietderīgi atcelt Regulu (EK) Nr. 606/2004.
(4)
Ņemot vērā pareizu GATT eksporta saistību vadību ir lietderīgi pielāgot eksporta licenču derīguma termiņu attiecīgām produktu grupām, ievērojot pāri palikušo daudzumu attiecīgās eksporta kvotās GATT gada beigās un ar nolūku optimāli izmantot pieejamos daudzumus.
(5)
Šajā Regulā paredzēti pasākumi ir saskaņā ar Piena un piena produktu Vadības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 174/1999 6. panta, eksporta licenču derīguma termiņš, iepriekš nosakot kompensācijas, kas tiek piemērotas līdz 2004. gada 23. jūnijam attiecībā uz produktiem, kas minēti šī panta a) un c) punktā, beidzas 2004. gada 30. jūnijā.
2. pants
Ar šo tiek atcelta Regula (EK) Nr. 606/2004.
3. pants
Šī Regula stājas spēkā dienā, kad to publicē Eiropas Savienības Oficiālajā Vēstnesī.
Tā attiecas uz eksporta licencēm, ko piemēro no šī datuma.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 10. jūnijā

Labels: 3
15
17